**Az elítélt által küldött, vagy a részére érkezett csomagok kezelésére vonatkozó szabályok**

1. Az elítélt jogszabályban meghatározott módon csomagot fogadhat és küldhet. A csomagküldés lehetőségéről, módjáról és a költségek viseléséről az intézet az elítélt útján küld értesítést.

2. Az elítélt havonta fogadhat, vagy küldhet csomagot.

3. Az elítélt által küldött, illetve fogadott csomag az intézet, valamint a fogvatartás biztonsága érdekében ellenőrzésre kerül.

4. A csomag mindazokat a tárgyakat tartalmazhatja, amelyeket az elítélt engedéllyel magánál tarthat.

5. Ha az elítélt nem kap csomagot, az igazgató engedélyezheti, hogy az elítélt a letéti pénzéből – a személyes szükségleteire egyébként fordítható összegen felül – a csomag tartalmára vonatkozó szabályok figyelembevételével vásároljon.

6. Az igazgató engedélyezheti, hogy a kapcsolattartó a csomagot közvetlenül a bv. intézetben adja át.

7. Az elítélt által küldött és a részére érkezett csomag súlya - az 4. pontban meghatározott kivétellel - az öt kg-ot nem haladhatja meg.

8. A csomagot az elítélt jelenlétében kell felbontani és tartalmát ellenőrizni. A csomagok ellenőrzéséhez technikai eszköz és szolgálati kutya is alkalmazható.

9. A csomagban talált olyan tárgyakat, amelyeket az elítélt nem tarthat birtokában, az elítélt letétjében kell elhelyezni, vagy - költségére - a feladónak vissza kell küldeni, kérelmére az általa megjelölt személy részére ki kell adni vagy meg kell semmisíteni. A csomagban talált olyan tárgyakat, amelynek letétbehelyezése vagy a visszaküldés nem lehetséges, és arról az elítélt sem rendelkezett, jegyzőkönyv felvétele mellett meg kell semmisíteni.

10. Az elítélt részére érkező ruhaneműt, gyógyszereket vagy gyógyászati segédeszközt tartalmazó csomag az öt kg-ot is meghaladhatja.

**Az alábbi tárgyak érkezhetnek csomagban:**

1. élelmiszerek:
* filteres tea 1 doboz,
* kávé granulátum max. 750 g,
* kockacukor 1 doboz,
* ételtartó doboz 1 db,
* merülő forraló 1 db. max. 350 W,
* konzervnyitó 1 db,
* Hűtést nem igénylő (15 C feletti), vákuum

csomagolt, kizárólag füstölt élelmiszeripari előállítású, tartós

száraz húsfélék (szalámi, kolbász), szalonna gyári

csomagolásban, összesen max. 2 Kg,

* nem romlandó, gyári készítésű száraz sütemények max. 2 tálca,
* csokoládé (alkoholmentes) 500 g,
* cukorka (alkoholmentes) 200 g,
* smack leves 20 db,
* készétel konzerv, egyéb konzerv max. 5 - 5db,
* gabonapehely, müzli 2 db,
* olajos magvak (hántolt) 1 zacskó,
* gyümölcsként csak alma max. 3 Kg,
* zöldségként csak hagyma max. 3 Kg.
1. dohányáruk
* cigaretta max. 30 doboz,
* szivar max. 50 db,
* cigaretta füstszűrő max. 600 db,
* cigaretta töltő 1 db,
* szipka, pipa 1 – 1 db,
* gyufa, öngyújtó 10 doboz, vagy 2 db.
1. egyéb használati tárgyak
* set-top box 1 db
* vallásgyakorláshoz szükséges kegytárgyak,
* elemmel működtethető zsebrádió, fülhallgató 1 – 1 db,
* karóra 1 db,
* tartalék elemek 4 db,
* kártya, játék 1 – 1 db,
* varrófelszerelés
* elemmel működtethető hajnyíró, szakállnyíró 1 db
1. ruházati anyagok
* alsónadrág, atlétatrikó (fehér, minta nélküli) 7 db – 3 db,
* póló (fehér, minta nélküli) 2 db,
* zokni 7 pár,
* cipő 1 – 1 pár,
* papucs 2 pár,
* felsőruházat (előzetesen letartóztatott),
* ágynemű 1 garnitura (3 rész)
* pokróc 2 db.
* villa, kanál 1 készlet
* tű, fekete cérna, gomb
1. tisztasági felszerelések
* tisztálkodási szerek és tárolásukra szolgáló eszközök, kizárólag átlátszó csomagolásban
* szappan max. 3 db,
* folyékony szappan 4 db, max 2 liter,
* sampon max. 1 liter,
* hajzselé max. 1 flakon,
* testápoló 1 db,
* mosószerek 1 flakon, max. 2 liter,
* fogápolási eszközök 1 – 1 db,
* izzadás gátló eszközök max. 2 db (csak átlátszó),
* körömápolási cikkek 1 – 1 db,
* ruha- és cipőápolási eszközök,
* törölköző, zsebkendő
* borotválkozó felszerelés,
* WC papír,
* hajápolási eszközök.
1. írószerek, papíráruk
* levelezéshez szükséges eszközök,
* önképzéshez szükséges eszközök,
* zseb- és kártyanaptár,
* fényképek, képeslapok, iratok (kivéve értékpapírok és azokat helyettesítők),
* könyvek, napilapok, folyóiratok,
* az írószer-tanszer csomagban csak az írószer érkezhet, tisztasági csomagban pedig csak az ott felsoroltak érkezhetnek.

**Az ezen felsorolásban nem szereplő termékeket kizárólag az intézeti boltban lehet megvásárolni.**